गासै मोनब्रै थाखोनि जखन्थाय लानानै खुफुंनाय बे हाबाफारिनि बेखेवनाय फोर्बोयाव बराय बिबुंथि लाखियो  साहित्य अकादेमिनि नेहाथारि ड. के. श्रीनिवास रावआ। बेखेव बिबुंथि होयो साहित्य अकादेमि बड’ सुबुरनारि बर्डनि लिंथुमगिरि प्रफेसार अनिल बर’आ, मासिगिरि महरै बिबुंथि लाखियो साहित्य अकादेमिनि लेङाइ आफादगिरि  माधब कौशिकआ। हाबाफारिखौ बेखेवनानै होयो मुस्रिमा हर’नि ब्रह्मआ। बेखेव फोर्बोआव अन्जु नार्जारि, धीर्ज्यु ज्योति बसुमतारी आरो शान्ति बसुमतारी बिथांमोनहा गाव गावनि सोर्जिनाय खन्थाइ फरायथियो।